Phillip Bellingham

Phillip Bellingham (s. 24. helmikuuta 1991 Mount Beauty) on australialainen maastohiihtäjä. Hän edustaa Birkebeiner Nordic Ski Clubia. Bellingham on erikoistunut sprintteihin.

Bellingham debytoi maastohiihdon maailmancupissa tammikuussa 2012 Milanon vapaan hiihtotavan sprintissä sijoittuen sijalle 67. Hänen paras sijoituksensa maailmancupin osakilpailussa on Szklarska Poręban vapaan sprintin 37:s sija tammikuulta 2014. Bellingham on osallistunut myös kahdelle Tour de Skille. 

Bellingham oli mukana vuoden 2014 talviolympialaisissa Sotšissa, jossa hän oli parhaimmillaan joukkuesprintin 21:s ja vapaan sprintin 55:s. Hän on ollut mukana myös kaksissa MM-kilpailuissa vuosina 2013 ja 2015. Henkilökohtaisella matkalla hän on ollut parhaimmillaan 64. vuonna 2015 Falunin perinteisen sprintissä. Falunin joukkuesprintissä Bellingham oli Callum Watsonin kanssa 23:s. Bellingham johti alkueräänsä jonkin aikaa ja teki hienon hiihdon.

Lähteet 

Australialaiset maastohiihtäjät
Vuonna 1991 syntyneet
Elävät henkilöt